Stabben

Stabben er et fjell på øyen Stabblandet i Aure kommune på Ytre Nordmøre. Det har en høyde på 827 meter over havet. Fjellet er det nordligste av fjellene på øyen, fra toppen går det en fjellrygg til Innerbergsalen. Gården Stabben ligger ved foten av fjellet på vestsiden, ved Sålåsundet. På nordsiden ligger Soleimsgårdene, og dalføret Soleimsdalen er på østsiden av fjellet.

Stabben har gitt navn til øyen den ligger på, Stabblandet, men også betegnelsen på fjellene som hørte under tidligere Tustna kommune; Tustnastabban.

Stabben er regnet som det vanskeligste fjellet av Tustnastabban å bestige, og de fleste velger å ha med kjentmann.

Referanser

Eksterne lenker 
 Tingvoll Tindeklubb The Seven Peaks Nightmare Turbeskrivelse, Tustnastabban på 24 timer.

Fjell i Aure kommune
Tustnastabban
Fjell under 1000 meter